## Assistance søges til Kommunisme.
Jeg efterlyser assistance til at få bragt artiklen om Kommunisme ud af det dødvande den er havnet i. Efter en redigeringskrig med sletninger af hele afsnit beskyttede jeg siden, men da parterne efter noget debat viste vilje til at arbejde konstruktivt og i Wikipedias ånd, fjernede jeg beskyttelsen igen. Senest har en anonym bruger igen slettet afsnit, hvorefter jeg har indført semibeskyttelse. Artiklen er rædselsfuld, fuld af POV mm., og er samtidig om et vigtigt emne. Der skal derfor lægges en del kræfter i at få den på ret køl, hvilket nok bedst sker i samarbejde mellem flere parter. Jeg synes ikke at det ville være passende at jeg selv går ind i diskussionen om artiklens indhold, da jeg som administrator har været indblandet i beskyttelse af siden. Jeg beder derfor alle, der kunne have lyst til at bidrage til artiklen, om at tage et smut forbi artiklen. På forhånd tak. -- 18. okt 2009, 21:31 (CEST)
